اولا نتبل الشاورما ملح فلفل اسمر بهار شاورما وبهار دجاج وبابريكا وكاري ومشهيات طعام وبهار بصل وتومه ومعلقه خل ومعلقه كبيره لبن ومعلقتين زيت زيتون ونحركهم مع بعض ونتركه بالخليط عاى الاقل ساعتين
من ثم بمقلاه نضع معلقتين زيت ذره والشاورما وبس تتحمر معنا نضيف بصله مفرومه وبس تدبل معنا نضيف حبه بندوره مقطعه صغير ونحرك ومن ثم نطفي الغاز عليه ونضعه على جنب
نعمل الرز بالقدر نضع معلقتين سمنه وبصله مفرومه صغير ونحلوسها وبس تدبل نضيف معلقه صغيره كاري وكركم وفلفل اسمر وشويه قرفه وبهار رز ومعلقه ماجي وورق غار وحب هان مطحون رشه ونحركهم مع السمنه ومن ثم نضيف كوب رز وكل كوب رز كوبين ماء ونتركه على نار هادئه حتى الاستواء انا بحب اغطيه بحرام تقيل ربع ساعه حسب ماتحبو
الثوميه او الصوص الابيض
كوز لبن عادي ومعلقه كبيره طحينه بيضا ومعلقتين كبار مايونيز وسنين تومه مدقوقه ورشه ملح وغطايه خل وشويه بقدونس ونحركهم سوا
بالنسبه للخبز بنقطعه بالمقص مربعات صغيره وبنقليه
بنعمل الشوربه الي حنسقي فيه الخبز
بمقلاه معلقه صغيره سمنه او زيت ذره ونضع عليه سنين تومه مدقوقه وبس تحمر معنا نضيف ربع كوب ماء ومعلقه ماجي ومعلقه صغيره خل عنب
اولا شي بجاط نضع الخبز ومن ثم الشوربه الماجي وبعدين الرز ومن ثم الشاورما واخر شي الثوميه او ااصوص الابيض وبنرش لوز على الوجه